[{"text_idx": "#000001", "text": "Koeratu\u0308druk Lotte ka\u0308is lastehaiglas lapsi ro\u0303o\u0303mustamas"}, {"text_idx": "#000002", "text": "Tuttav tee, tuttavad arstid, aga uued kohtumised. Lotte on taas ku\u0308las Tallinna Lastehaigla lastel. Koridorides on infosein, kus teiste hulgas on ka Minu Unistuste Pa\u0308eva plakat, mis annab aimu saabuvatest ku\u0308lalistest. Koeratu\u0308druk on elevil ja kohtumised on lastega igau\u0308ks isemoodi. Enne sisenemist piilub ku\u0308laline, ega lapsed ei maga ja koputab tervituseks uksele. Lottet tervitab tagasihoidlik pisike tu\u0308druk, kellele on ka\u0308si kinni seotud. Vanaema ja ema on mo\u0303lemad tu\u0308drukule seltsiks ning ku\u0308lalisi mahub veelgi!"}, {"text_idx": "#000003", "text": "Lotte tutvustas lastele oma uhket putuka-kollektsiooni ja ootamatult selgus, et u\u0308ks putukas oli plehku pannud. Lotte otsis usinasti kadunud pisikest putukat taga ning ku\u0308lastas ka lapsi, et neile ro\u0303o\u0303mu viia. Koeratu\u0308druk pani end proovile \u201cmo\u0303tte masinaga\u201d ning pu\u0308u\u0308dis a\u0308ra arvata laste nimesid. Pa\u0308ris ha\u0308sti tuli va\u0308lja, kuid ilma laste abita poleks see o\u0303nnestunud. Oota, aga mis see siis on? Palatis ka\u0308ib u\u0308ks tants ja trall ning kohe kuidagi ei saanud minemata ja\u0308tta ning uurida, mis seal o\u0303igupoolest toimub?! Selgus, et Tik-Tok nimelisel lehel on vo\u0303imalus pa\u0308ris oma tants teha ning ka Lottel oli selles oma roll. Lo\u0303bus oli u\u0308heskoos!"}, {"text_idx": "#000004", "text": "Pa\u0308ris alguses mainisin uusi kohtumisi, kuid kas ikka olid? Onkoloogia osakonnas on palatis tuttavad na\u0308od ning selgub, et Lotte on juba varasematel ku\u0308lastustel va\u0308ikese tu\u0308drukuga kohtunud. Perekonna teekond haiglas on olnud pikk ja ravi ja\u0308tkub. Selgub, et Lotte vanal so\u0303bral on siiani eelmisest kohtumisest alles u\u0308ks va\u0308ike lepatriinu. Seekord kinkis Lotte tu\u0308drukule pildi, mille saab a\u0308ra va\u0308rvida ja oma mo\u0303tteid juurde leiutada. Kell aga ei halastanud ning Lottel oligi aeg tagasi Leiutajateku\u0308lla minna. Ja\u0308i veel vaid u\u0308ks palat, kus Lotte kohtus teismelise tu\u0308drukuga. \u201cMitu pa\u0308eva sa siin voodis maganud oled,\u201d ku\u0308sis Lotte. \u201cMitte u\u0308htegi, ma alles tulin,\u201d saab Lotte vastuseks. Koeratu\u0308druk uurib, kas sobib u\u0308ldse, kui Lotte on natuke tal seltsis vo\u0303i soovib u\u0308ksi olla. \u201cEi, mul on hea meel, et sa siin oled!\u201d. Nii nad siis istusid ja ra\u0308a\u0308kisid juttu, tegid po\u0303neva joonistamise ma\u0308ngu ning lihtsalt olid koos."}, {"text_idx": "#000005", "text": "\u201eSaage terveks, te vaprad so\u0303brad,\u201c hu\u0308u\u0308dis Lotte veel ja\u0308rele."}, {"text_idx": "#000007", "text": "Perepa\u0308ev Seljaajusonga ja Vesipeahaigete Seltsi liikmetele"}]